**DĖL 2024 METŲ NEKILNOJAMOJO TURTO MOKESČIO TARIFO NUSTATYMO**

2023 m. kovo 30 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 2 dalimi, Panevėžio rajono savivaldybės taryba n u s p r e n d ž i a:

Nustatyti 2024 metų nekilnojamojo turto mokesčio tarifą Panevėžio rajono savivaldybės teritorijoje:

1. 0,5 proc. nekilnojamojo turto mokestinės vertės už juridinių ir fizinių asmenų nekilnojamąjį turtą;

2. 3,0 proc. nekilnojamojo turto mokestinės vertės už juridinių ir fizinių asmenų nekilnojamąjį turtą, kuris yra naudojamas ne pagal paskirtį arba yra apleistas ir neprižiūrėtas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

**PANEVĖŽIO RAJONO SAVIVALDYBĖS ADMINISTRACIJOS**

**FINANSŲ SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL 2024 METŲ NEKILNOJAMOJO TURTO MOKESČIO TARIFO NUSTATYMO“ PROJEKTO AIŠKINAMASIS RAŠTAS**

2023 m. kovo 3 d.

Panevėžys

 **1. Sprendimo projekto tikslai ir uždaviniai**

 Pagal Lietuvos Respublikos nekilnojamojo turto mokesčio įstatymą kiekvienais metais iki einamojo mokestinio laikotarpio liepos 1 d. Savivaldybės taryba turi priimti sprendimą dėl ateinančių metų nekilnojamojo turto mokesčio tarifo nustatymo.

 **2. Siūlomos teisinio reguliavimo nuostatos**

 Sprendimo projekte siūloma patvirtinti 2024 metų nekilnojamojo turto mokesčio tarifą: 0,5 procento nuo nekilnojamojo turto mokestinės vertės už juridinių ir fizinių asmenų nekilnojamąjį turtą ir 3,0 procentus nekilnojamojo turto mokestinės vertės už juridinių ir fizinių asmenų nekilnojamąjį turą, kuris naudojamas ne pagal paskirtį arba yra apleistas ir neprižiūrėtas.

 Pagal Nekilnojamojo turto mokesčio įstatymo 6 straipsnio 3 dalį, jeigu Savivaldybės taryba iki liepos 1 d. nenustato konkrečių mokesčio tarifų, nustatyti (pakeisti) tarifai savivaldybės teritorijoje taikomi dar kitą mokestinį laikotarpį po ateinančio mokestinio laikotarpio.

 **3. Laukiami rezultatai**

 Planuojama, kad į savivaldybės biudžetą 2024 m. bus sumokėta apie 450,0 tūkst. eurų nekilnojamojo turto mokesčio.

 **4. Lėšų poreikis ir šaltiniai**

 Nėra.

 **5. Kiti sprendimui priimti reikalingi pagrindimai, skaičiavimai ar paaiškinimai**

 Nekilnojamojo turto mokestį administruoja Valstybinė mokesčių inspekcija.

Sprendimo projekto antikorupcinis vertinimas nereikalingas.

Finansų skyriaus vedėja Šarūnė Karalevičienė